Г-н Найденов, колко ви е часът? | Openly Feminist
Г-н Найденов, колко ви е часът?
Валери Найденов използва 8-ми март като уж-повод на направи уж-анализ на бойкоборисовото управление.
Въпросният материал е политически анализ толкова колкото аз съм космонавт, но за сметка на това пък е добър манифест на това какво мисли господин Найденов за жените:
– [В] кариерите на дамите има някои особености. Едни се издигат чрез собствените си способности, други по-скоро чрез някой мъж. Едни са експертки, други са украшения. Едни са лидерки, други са по-скоро домакинки, които замитат разпиляното от мъжете.
(Това е важно да се отбележи, понеже за разлика от жените, мъжете принципно се издигат благодарение на собствените си способности.)
– [И] при предишните управления имаше компетентни бюрократки като например Лидия Шулева и Меглена Плугчиева. Но ударението бе по-скоро върху дамите, които украсяваха властта – Чилова, Хюсменова, Етем, Масларова… Донякъде сред тях бих сложил и Гергана Грънчарова, тъй като нейната кариера съпътства кариерата на съпруга й. Както и Надежда Михайлова, която така и не успя да се утвърди като самостоятелен владетел.
(Ясно, който пише, той поставя ударенията.)
– Днешните властови дами вече не са украшения, а компетентни домакини. Мястото им не е в будоара, а в кухнята.
(Не знаех, че това са опциите: будоара или кухнята. Аз си мислех, че мястото на жените е навсякъде, където искат да бъдат?!)
– При новото управление са на мода жените служителки. Причината, естествено, е в Бойко Борисов – той е доминиращ мъжкар, така че край него трудно могат да виреят други доминиращи мъжкари със своите дамски украшения. И в природата е така – алфа кучето е заобиколено от кучки, похотливите песове стоят встрани, примъкват се небрежно, но са винаги готови да хукнат. Жените са по-изпълнителни, по-организирани и по-старателни в детайлите. Затова те са идеалните допълнения на мъжествения лидер, какъвто е Бойко Борисов.
(В природата, освен това, кучетата серат и пикаят където им падне. Не си бършат задника с тоалетна хартия. Не четат книги, не ходят на училище. Но явно, все пак, въпреки това не бива да се колебаем да се сравняваме с кучетата. Особено когато става дума за сравняване на жените с уличници).
– А както казва Мусолини: “Тълпата обича силните мъже… Тълпата е като жена!”
(Е, доживяхме да ни цитират и фашистки диктатори като примери за далновидност и мъдрост. Без коментар.)
– Женският характер на българската избираща тълпа я прави капризна, емоционална, непредсказуема. В същото време тази дама се стреми към подчинението, към благочестивата пасивна роля.
(Чакай малко. Жените са капризни, емоционални, непредсказуеми? Стремят се към подчинение? Стремят се към благочестива пасивна роля? Г-н Найденов, с всичкото ми уважение към вас: ХАХАХХАХАХХАХХХАХ)
– В този смисъл Осми март е не само празник на жените, той е и празник на съвкупния български избирател. Той е непостоянен, понякога малко вятърничав, но пък винаги готов да приюти една юношеска политическа главица в топлата си пазва.
(Сериозно, Найденов, жените са мили разсеяни курви?! Вашата съпруга такава ли е?! Майка ви?! Дъщеря ви?!)
Покрай осмомартенската олелия се начетох на какви ли не сексистки вметки. Повечето от тях, разбира се, бяха псевдо-анонимни във формата на коментари под статии в разни електронни издания. Толкова откровено сексистки текст като този на Найденов обаче никъде другаде не видях. Валери. Найденов. Все пак, това не съм АЗ. Или някой аналогично незначителен блогър. Това е един от най-известните български журналисти, с текст в едно от най-четените български издания, с влияние не само върху читателите си, но и върху политическите ни среди. Обида след обида. Унижение след унижение. То вярно, че българското общество е по-консервативно и традиционно по отношение на междуполовите отношения и мястото на жената в обществения живот. Но тази статия е старомодна и недопустима даже и по разбиранията на дядо ми. (Даже не ми прави част да намесвам дядо ми в този текст, защото той е много умен и възпитан човек и не мисли, че жените са втора ръка хора).
Ако бях Найо Тицин, щях да питам: „Г-н Найденов, колко ви е часът?!“
from → българия, личности, медии, политика, сексизъм, стереотипи
← Феминизация на бедността в България
Докладът на КНСБ: най-големият подарък →
18 коментара leave one →
Чакай да видим, значи жените сме кучки/украшения/експерти/благочестиво пасивни/курви/емоционални/капризни/изпълнителни/организирани/старателни/непредказуеми.
Не звучи по-тъпо от обичайните глупости, които съм чела, но се чудя дали го е мислил това или дали го е чел, преди да го публикува, защото звучи неадекватно, противоречащо и глупаво. (Аааа, чакай, да не би да казва, че жените са противоречащи и нелогични? Това е ново… никога преди не сме го чували преди. Това да не би да трябва да е комплимент? Ако да, ох, майко.)
На днешните изпълнителни и организирани властови дами (които се справят по-добре от песовете) мястото им не е в будоара, а в кухнята…
Ъъ… моля? Това някакви намеци, че при ББ стават оргии, задето има толкова много жени назначени около него (което би обяснило аналогията с кучки и песове)… ?
Осми март освен всичко останало НЕ Е празник не жената (да не вземем случайно да се възгордеем, че става дума за нас). Не, това всъшност е празник за него, електората (мъжки пол), тълапата, която е като жена… и иска силен мъж.
Чакай… каквооооо?
Имиплицитните намеци за хомосексуалност, полигамия, зоофилия и психични заболявания, в комплект с откровен сексизъм и шовинизъм правят този текст бисер на небосклона на глупостта. :) Или това или някой е отсъствал от часовете по литература, когато са преподавали концепциите „хипербола“, „алюзия“, „аналогия“.
От друга страна, чукча писател, чукча не читател. :)
08.03.2010 14:12
„Чукча писател, чукча не читател“ е един от любимите ми лафове! :Д
аожгтнвм permalink
08.03.2010 16:41
По стара традиция, осми е ден за надпиване
А в бизнеса на Валери, такъв е всеки ден
Пиянството на този народ прескочи всяка граница
Днес на устата е Бойко, утре Бойка..и така в безметежие отглеждаме поредното поколение излишни българи
кво друго да кажа
08.03.2010 17:08
Най-смешното е, че всъщност този коментар е супер беззъб и страхлив. Ако иска да критикува Борисов, нека го критикува. Поводи: бол. Но Найденов избира този вариант. Първо, не му коства никакво усилие или журналистическа мисъл. Написал го е ей така, на един дъх. Нищо конкретно, никакъв research. Само празни приказки. И второ, дефакто нищо не е изкритикувал. Журналистическа безпристраност ама друг път.
09.03.2010 04:42
Тази година изобщо не писах в блога си за Осми март. Защо – обясних миналата година. Виждам, че нови мои читатели са го чели сега. http://vascont.wordpress.com/2008/03/11/8mi_mart/
С една дума – този празник е индулгенция на мъжете!
09.03.2010 04:50
Не знам доколко борисовите жени са уличници, но че той е алфа-куче е очевидно. Петя, няма нужда да го пращаш на училище да чете книги само за да звучиш интелигентно. Просто няма друго обяснение защо Борисов е обграден с толкова много жени-изпълнителки на повелята му. Не излъчва никакви сигнали по които да бъде разпознат като феминист. Човек с неговия умствен капацитет може да приеме жената за равна (или по-силна) само ако баба му навремето е счупила някоя мотика в главата му. За всички по-наблюдателни е явно, че избягва да назначава силни мъже около себе си, защото всеки малко по-умен му е огромна конкуренция и ще затъмни аурата му.
09.03.2010 08:16
Е какво, има по-малка вероятност жена да се окаже по-умна от него ли?…
10.03.2010 02:23
има по-малка вероятност ти да се окажеш по-умна от себе си.
умът обаче има най-малко значение в случая. нали се сещаш колко ще бъде впечатлен бойко, човекът който в разни вечерни шоута троши керемиди, от нечий ум. ако си забелязала използвах думата сила. в неговите очи жената не може да е заплашващо силна. освен това той е модерен сексист. назначава и женствени мъже, например дянков. толкова смешен мъж само сегашния ни премиер може да назначи за министър… ама как да се сетиш като си отдала живота си на откриването на най-малкия намек за женската по-малка-умност. направо ще пукна от досада.
Всъщност използва и „умен“ – „избягва да назначава силни мъже около себе си, защото всеки малко по-умен му е огромна конкуренция и ще затъмни аурата му“. Може да греша, но ми се струва, че „защото“ тук въвежда причинно-сл;едствена връзка между силните мъже и умността. Затова и попитах. Смятам, че твоят синтаксис оправдава въпроса ми, а не моето предполагаемо вманиачаване.
10.03.2010 06:20
добре, ще се поправя… избягва да назначава силни мъже около себе си, защото всеки малко по-умен от него, а вероятността човек да се окаже такъв е огромна, е конкуренция и ще затъмни аурата му.
ris permalink
09.03.2010 06:17
Понякога се замислям, че израза „всеки народ си заслужава управниците“ не е верен в степен, че да се използва. Но…. коментари като на mr.ice и статии като тая на Найденов ежедневно ме връщат в изходна позиция.
А иначе, към авторките на блога, защо не напишете какво мислите под статията в „24 часа“ или ви трият? Верно, че си е губене на време, но така или иначе си влагате времето по темата.
09.03.2010 08:12
Там може да се въведат три реда текст максимум.
В които нищо не може да се каже.
Този текст според мен той го е… хъм, произвел, понеже е трябвало, на принципа на възпроизвеждане на натрупана информация – защото е съставен от клише до клишето и очевидно в него не е вложена и една секунда критическа мисъл. Все едно е седнал и е казал, „Дай сега да видим какво по принцип казват за жените.“ Обезпокоително е, според мен, че този механизъм е допустим в писането на редакторски статии в сравнително реномирани медии.
Ок, да уточня (с извинение за спама) – вместо „реномирани“ исках да напиша „популярни“.
Хаха, като алфа мъжкар, друг път. В природата не женските кучета преследват мъжкаря, ами обратното. И всяка кучка решава самостоятелно на кой мъжкар точно да пусне.
09.03.2010 12:15
Пропуснах да спомена, че в природата (едно от „любимите“ ми сравнения) както има алфа кучета, така има и алфа кучки. Много често тези от мъжки пол се подчиняват на тези от женски. Но както и да е, то само това да беше в тези писания.
Честит 8ми март от Иван Бедров!
Политическа коректност ли?? « Кутията за всичко
Good list, across industries. twitter.com/karenkho/statu… 5 hours ago
@jmpalmieri my friend has been volunteering for him, texting potential voters in MS and this is what she got yester… twitter.com/i/web/status/1… 6 hours ago
.@chrislhayes your podcast is really making me question my decision to leave my polisci PhD program 10 yrs ago. liv… twitter.com/i/web/status/1… 6 hours ago
RT @eazydzit2: @mconley11 Thank you from everyone at @_CodeCrew CodeSchool for helping us look good and feel good #memphissuitproject https… 1 day ago
@darnprice Lol 1 day ago
Момичетата са много зле с математиката